Gito Baloi

Gito Baloi (30 Inyoni 1964 – 4 Mabasa 2004) bekangumculi wesintfu, lowatalelwa e-Mozambique. Wacala ngekwatiwa ngekutibandzakanya kanye nelicembu le-Tananas lebelicuketse emalunga lamatsatfu, uphindze akhombe bunyoninco nakacula adlala sigingci kuma albums akhe lafana nabo-Ekhaya (2005), Na Ku Randza (1997), Herbs & Roots (2003) kanye nalena lekhishwe ngemuva kwekushona kwakhe letsi Beyond (2008). Gito uphindze wacula na-Jason Armstrong ngo-1996 kanye nango-2000 kuma-album lamabili "Desert Voices" waphindze wadlala sigingci se-bass kulicembu le-Somewhere Else lapho wadlala khona na Armstrong(keyboards), George Sunday (siginci) kanye na Gaston Goliath (tigubhu) ngo 1993. Baloyi wacula lengoma letsi "Bush Telegraph" yelicembu le-Landscape Prayers, waphindze waba nguye umhleli nemhlanganisi wayo le-album. Nga-2004 Baloyi wacula kanye ne-Landscape Prayers ku album i-Sweet Thorn, lapho bekacula khona na-Nibs van der Spuy. http://news.bbc.co.uk/2/hi/africa/3600593.stm

Kufa kwakhe
Wadutjulwa wabulawa e-Johanesburg, eNingizimu Afrika mhlaka 4 Mabasa 2004, lapho bekabuya khona kuyocula e-Pitori, bekaneminyaka lengu-39. Nga-2008 ngemuva kwekushona kwakhe kwakhishwa i-album yakhe letsi Beyond; yonke imali leyentiwa kuleyo album iyiswa kubantfwana bakhe ngekulekelelwa i-Gito Baloyi Memorial Trust. Gito besekacalile kwenta i-album yakhe lenetingoma letingu 10 letacedzelelwa kuhlelwa tiphindze ticoshwe ngu-Dave Reynolds kanye nebangani baBaloyi labanjengabo Steve Newman (we-Tananas), Paul Hanmer, Ian Herman (we-Tananas), McCoy Mrubata, Moses Khumalo, Pedro Da Silva Pinto (we-340ml), Tlale Makhene, Tony Cox, Frank Paco, Nibs Van Der Spuy, Deepak Ram, Rui Soeiro (we-340ml), Thuli Mdlalose, Eliot Short, Vusi Maseko kanye na-Graeme Sacks.http://www.youtube.com/watch?v=_yq_0A-aGqs http://news.bbc.co.uk/2/hi/africa/3600593.stm

Phindza futsi ubone
Shifty Records

References

Category:Bantfu